Kevin Gameiro

Kevin Dominique Gameiro (sündinud 9. mail 1987 Senlisis) on Prantsusmaa jalgpallur, kes mängib ründajana Prantsusmaa kõrgliiga klubis RC Strasbourg.

Ta alustas Strasbourgis ka klubikarjääri. Strasbourgiga liitus ta 2004. aastal. 2005. aastal debüteeris ta klubi meeskonnas Prantsusmaa kõrgliigas. Prantsusmaa kõrgliigas on ta mänginud veel Lorienti (2008–2011) ja Paris Saint-Germaini meeskonnas (2011–2013). Hooajal 2010–11 valiti ta Lorientis mängides Prantsusmaa kõrgliiga hooaja sümboolsesse koosseisu. Hooajal 2012–13 tuli ta Paris Saint-Germainiga Prantsusmaa meistriks.

Aastatel 2013–2021 mängis ta Hispaania kõrgliiga klubides: aastatel 2013–2016 Sevillas, 2016–2018 Madridi Atléticos ja 2018–2021 Valencias. Sevillaga võitis ta UEFA Euroopa Liiga kolm korda ja Madridi Atléticoga ühe korra. Valenciaga võitis ta 2019. aastal Hispaania karika.

2021. aasta juulis naasis Gameiro Strasbourgi, kellega sõlmis kaheaastase lepingu.

Debüüdi Prantsusmaa jalgpallikoondises tegi Gameiro 3. septembril 2010 EM-i valikmängus Valgevene vastu. Koondisekarjääri esimese värava lõi ta 6. juunil 2011 sõprusmängus Ukraina vastu.

 Saavutused 
Paris Saint-Germain
Ligue 1: 2012–13
Sevilla
UEFA Euroopa Liiga: 2013–14, 2014–15, 2015–16
Madridi Atlético
UEFA Euroopa Liiga: 2017–18
Valencia
Copa del Rey: 2018–19

 Välislingid 

Kategooria:Prantsusmaa jalgpallurid
Kategooria:RC Strasbourgi jalgpallurid
Kategooria:FC Lorienti jalgpallurid
Kategooria:Paris Saint-Germaini jalgpallurid
Kategooria:Sevilla FC mängijad
Kategooria:Madridi Atlético mängijad
Kategooria:Valencia CF mängijad
Kategooria:Ligue 1 mängijad
Kategooria:La Liga mängijad
Kategooria:Sündinud 1987